எனவே, ஜாதி என்கிற ஒற்றைப் பரிமாணத்தின் மூலம் பிரச்னைகளை அளப்பது சரியல்ல என்பது என் நிலை. பிராமணீயம் என்பது பிற ஜாதிகளையும் குறிக்கும், எனவே அது ஒற்றைப் பரிமாணம் இல்லையென்கிற புதிய விளக்கத்தை சங்கரபாண்டி சொல்கிறார். இது அறிவுபூர்வமான வாதம் அல்ல. எனினும், பிராமணீயம் என்பது எல்லா மேல்ஜாதிகளையும் ஒட்டுமொத்தமாகக் குறிக்கிறது என்றே வைத்துக்கொண்டாலும்கூட, ஜாதிதான் பிரச்னைகளுக்குக் காரணம் என்று நினைப்பது, என் கருத்தளவில் ஒற்றைப் பரிமாணம்தான். இடதுசாரி விமர்சகர்களும் திறனாய்வாளர்களும் இந்தக் கருத்தைத்தான் முன்வைக்கிறார்கள். எப்படி ?